钦定古今图书集成/明伦汇编/氏族典/第462卷 > 《廖用贤尚友录》 > 顾宪成
## 钦定古今图书集成/明伦汇编/氏族典/第462卷 > 《廖用贤尚友录》 > 顾宪成

按《明外史顾宪成传》：“宪成，字叔时，无锡人。万历八年
成进士，授户部主事，改吏部。请告归，读《易》《春秋》者。三
年，补验封主事。十五年，大计京朝官，都御史辛自修
掌计事，工部尚书何起鸣在拾遗中，自修坐是失执
政意。给事中陈与郊承风旨并论二人，实庇起鸣，攻
自修。于是二人并罢，并责御史纠起鸣者四人。宪成”
不平，上疏语侵执政，并责大臣言官各务自反，被旨
切责，谪桂阳州判官。稍迁处州推官。丁母忧，服除，补
泉州推官。举公廉第一，擢吏部考功主事，历本司员
外郎，迁文选郎中。王锡爵将谢政廷推代者，宪成举
故大学士王家屏，忤帝意，削籍归。至三十六年，始起
南京光禄少卿，力辞不就。四十年卒于家。